en en cy cy cy cy es fr ca ceb cy ceb ceb de cy cy cy cy es cy cy cy cy cy cy cy cy cy cy cy cy cy cy cy cy cy it cy cy cy cy cy cy cy cy en cy cy cy cy cy cy cy cy cy en cy cy cy cy cy cy cy cy cy en cy cy cy
Standard Colours High Contrast Colors
Neidio at y fwydlen droed
AAnelu’n uchel yng Nghanolfan Bywyd Pen-y-bont ar Ogwr
Ymunodd Cyngor Bwrdeistref Sirol Pen-y-bont ar Ogwr â menter gymdeithasol arobryn Hamdden Halo yn 2012, ac rydym bellach ar genhadaeth, gyda'n gilydd, i greu sir lle gall pob oedolyn a phlentyn, beth bynnag yw ei allu neu ei anabledd, gymryd rhan mewn gweithgarwch chwaraeon a hamdden
Gwyddom eisoes - o'n hymgynghoriad â sefydliadau fel Clymblaid Pobl Anabl Pen-y-bont ar Ogwr, y gymdeithas leol i bobl â nam ar eu golwg a Chymdeithas y Byddar - fod gwasanaethau hamdden (boed hwy'n gampfeydd neu'n byllau nofio, llyfrgelloedd, gerddi neu barciau) yn hanfodol i les pobl a'u profiad o fyw yn y sir hon. Rydym hefyd yn gwybod faint o waith sydd angen ei wneud yng Nghymru a ledled y DU. Faint o bobl yn llawer rhy aml sy'n chwilio yn ofer am glwb sy'n hygyrch iddynt, tîm a all eu cynnwys hwy, neu hyfforddwr a all eu hyfforddi? Sut nad yw'r cyhoeddusrwydd am chwaraeon anabledd bob amser yn cael ei gyfateb gan yr ymarfer ohono lle mae pobl yn byw. Newidiodd Gemau Paralympaidd Llundain 2012 y ffordd roedd pobl yn meddwl am chwaraeon anabledd am byth. Ond mae'r athletwyr Paralympaidd hynny'n gwybod yn well nag unrhyw un os yw pethau yn mynd i newid mewn ffordd ystyrlon mae'n rhaid i etifeddiaeth 2012 gael ei theimlo gyda newid gwirioneddol ar lawr gwlad.
Gwyddon hefyd, fodd bynnag, fod rhwystrau gwirioneddol i weithgarwch chwaraeon a hamdden ac rydym yn ceisio mynd ati i ddeall yn well beth ydynt a mynd i'r afael â hwy'n effeithiol. Ein nod yw rhoi mynediad cyfartal i chwaraeon a gweithgareddau hamdden i bawb lle y maent yn byw. Ers clywed barn y bobl sy'n byw yn y sir hon a lansio ein Cynllun Cydraddoldeb Strategol yn 2012, mae Cyngor Bwrdeistref Sirol Pen-y-bont ar Ogwr yn falch iawn gyda'r cynnydd a chyda'n cynlluniau ar gyfer y misoedd a'r blynyddoedd i ddod.
Yn hanfodol i'r cynllun mae ein gallu i gyfathrebu â chi, felly rydym am i hwn fod yn ganllaw i chi o ran yr hyn sydd ar gael yn eich ardal. Rydym am iddo gynghori a chyfeirio unrhyw un sydd â diddordeb mewn chwaraeon anabledd i'r ganolfan, y clwb neu'r hyfforddwr sy'n iawn iddyn nhw. I roi'r diweddaraf i chi am glybiau newydd, cyfleusterau newydd a gweithgarwch hamdden a chyfleoedd newydd wrth iddynt ddatblygu. Rydym hefyd am iddo gynnwys eich newyddion er mwyn i eraill, fel chi, ddysgu o'ch profiad.
Mae Cyngor Bwrdeistref Sirol Pen-y-bont ar Ogwr yn monitro'r gwahaniaeth y gallwn ei wneud ar bob cam, drwy siarad â'r teuluoedd hynny ac unigolion sy'n cael mynediad i chwaraeon, a dysgu ohonynt beth arall sydd angen ei wneud. Eleni byddwn hefyd yn cynnal un o'r arolygon mwyaf manwl o chwaraeon anabledd yng Nghymru, gan ganolbwyntio ar blant a phobl ifanc sy'n byw gydag anabledd ledled y sir hon, a'u cynnwys.
Mae Halo bellach yn cynnig rhai o'r cyfleusterau chwaraeon a hamdden gorau am y gwerth gorau am arian yn y sir hon. Edrychwch ar y blwch isod sy'n nodi ein hopsiynau aelodaeth a'n prisiau consesiynol.
Rydym yn gyffrous iawn am y ffordd y mae pethau'n datblygu yn y maes hwn i sicrhau bod chwaraeon yn gwbl gynhwysol, a gallwch edrych ar rai o'r clybiau sydd gennym i'w cynnig drwy fynd i adran Cymryd Rhan y wefan. Rydym yn ymrwymedig i sicrhau bod ein cyfleusterau'n gynhwysol, ac yn croesawu clybiau, cymdeithasau, teuluoedd ac unigolion sydd ag anableddau er mwyn iddynt allu mwynhau chwaraeon a hamdden ledled y sir. Dewch i ddysgu rhagor mewn un o'n canolfannau chwaraeon gan gynnwys:
Canolfan Bywyd Pen-y-bont ar Ogwr sydd â phwll nofio hamdden mwyaf yr ardal gyda sleid ddŵr a pheiriant tonnau, ac ystafell iechyd a Champfa Ddŵr o'r radd flaenaf. Mae hefyd yn cynnig cyfleusterau chwaraeon dan do, dosbarthiadau ymarfer corff, wal ddringo dan do, yr unig neuadd fowls dan do yn y sir, meithrinfa a chaffi.
Mae Canolfan Chwaraeon Maesteg yn cynnig neuadd chwaraeon, stiwdio ymarfer corff, cyrtiau sboncen a champfa a'i llyfrgell ei hun ac mae Pwll Nofio Maesteg yn cynnig dau bwll ac ystafell iechyd.
Mae Pyllau Nofio Pencoed a'r Pîl yn cynnig pyllau 25m a champfeydd gwych gyda'r holl gyfarpar angenrheidiol.
Mae Canolfan Hamdden Cwm Garw yn cynnig dosbarthiadau ymarfer grŵp, stiwdio ymarfer corff, campfa, neuadd chwaraeon, cwrt awyr agored gyda llifoleuadau a meithrinfa. Ac rydym ar fin agor y llyfrgell newydd.
Mae gan Ganolfan Bywyd Cwm Ogwr neuadd chwaraeon, ystafell ymarfer ryngweithiol, cwrt sboncen a champfa yn ogystal â gwasanaethau llyfrgelloedd, canolfan adnoddau addysgol, ardal gaffi a meithrinfa.
Mae Pwll Nofio a Chanolfan Ffitrwydd Ynysawdre yn cynnig dau bwll, campfa a dosbarthiadau grŵp yn y stiwdio ddawns.
Ysbryd tîm mewn un o’n Diwrnodau Gweithgarwch lleol
Mae aelodaeth MYNEDIAD I HAMDDEN Halo yn cynnig y pecyn aelodaeth CYFLAWN i unigolion sy'n cael rhai budd-daliadau prawf modd. Mae hyn yn rhan o'n hymrwymiad i sicrhau bod pawb yn cael y cyfle i gael chwaraeon a hamdden fforddiadwy. Mae aelodaeth gyflawn yn rhoi mynediad diderfyn i chi i'n campfeydd, dosbarthiadau ymarfer grŵp, pyllau nofio a dosbarthiadau dŵr, ystafelloedd iechyd (gyda sawna, jacuzzi ac ystafell stêm), bowlio a chwaraeon raced.
Rydym hefyd yn falch o fod yn rhan o'r Cynllun Atgyfeirio Cleifion i Wneud Ymarfer Corff (NERS) sy'n cynnig cyfle i'r rhai a gaiff eu hatgyfeirio gan eu meddyg teulu i gael gostyngiad sylweddol oddi ar y defnydd o'n pwll nofio a'n campfeydd fel rhan o raglen i wella iechyd a lles. Gofynnwch i aelod o staff neu cysylltwch â'ch meddyg teulu am fwy o wybodaeth.
Gan gefnogi athletwyr ag anableddau
sy'n anelu at Rio...
a thu hwnt, mae Sefydliad Chwaraeon Halo yn fenter newydd sy'n cynnig gwerth miloedd o bunnoedd o grantiau a chyfleoedd hyfforddi am ddim i bobl o Fwrdeistref Sirol Pen-y-bont ar Ogwr.
Mae'r Sefydliad yn golygu bod Hamdden Halo a Chyngor Bwrdeistref Sirol Pen-y-bont ar Ogwr yn ymuno â'r corff cenedlaethol, sef Sefydliad Chwaraeon GLL. Ei nod yw cefnogi athletwyr yn yr ardal sydd am gynrychioli eu sir a'u gwlad yn eu camp. Mae ymchwil yn dangos bod 80 y cant o'r darpar sêr chwaraeon hyn yn 20 oed neu'n iau ac nid oes gan y rhan fwyaf ohonynt gyllid i gefnogi eu huchelgeisiau. Am ragor o wybodaeth ewch i www.haloleisure.org.uk/sportfoundation
Derbynwyr y Sefydliad Chwaraeon 2013/14
Am fwy o wybodaeth ewch i www.haloleisure.org.uk, ffoniwch 0300 012 1223 neu e-bostiwch Mae'r cyfeiriad e-bost yn cael ei warchod rhag spam bots. Mae angen alluogi Javascript i'w weld.
Gweithio gydag ymrwymiad Cymru i chwaraeon
"Mae gan chwaraeon a hamdden ran enfawr i'w chwarae ym mywydau pobl. Nid yn unig drwy annog iechyd a ffitrwydd da, ond drwy hyrwyddo ymdeimlad o les. Mae gan y gwaith sy'n cael ei wneud ar lawr gwlad ledled Cymru y potensial i wneud gwahaniaeth enfawr i gynifer o bobl."
Gwella'r gwasanaethau rydych yn eu defnyddio...
Yn 2012 ymunodd Cyngor Bwrdeistref Sirol Pen-y-bont ar Ogwr â'r elusen a'r darparwr gwasanaethau arobryn Hamdden Halo i ddatblygu cyfleusterau'r cyngor ar draws y Fwrdeistref, sydd eisoes wedi cynnwys gwaith adnewyddu gwerth miliynau i Ganolfan Hamdden Pen-y-bont ar Ogwr a Chanolfan Bywyd Cwm Garw.
Manteision chwaraeon a hamdden i'n pobl ifanc
Mae Sir Pen-y-bont ar Ogwr mor rhagweithiol o ran gweithgareddau i blant ag anableddau. Fel pennaeth Addysg Gorfforol ysgol arbennig Heronsbridge, ac un o'r tîm sy'n cynnal grŵp pêl-droed cynhwysol ar ôl ysgol yr Herons i blant rhwng 11 a 16 oed, rydw i wedi gweld sut mae chwaraeon yn effeithio ar hyder, hunan-barch, sgiliau cymdeithasol a chyfathrebu. Darllen mwy ...
Yn gweithio mewn partneriaeth er mwyn pobl Bwrdeistref Sirol Pen-y-bont ar Ogwr